חתונה ממבט ראשון

חתונה ממבט ראשון היא תוכנית מציאות ישראלית, המבוססת על הפורמט הדני Gift Ved Første Blik. הפרק הראשון של הסדרה הישראלית שודר בערוץ 2 על ידי קשת ב-30 באוקטובר 2017. לאחר פיצול הערוץ, הסדרה משודרת בקשת 12. בספטמבר 2023 הסתיימה העונה השישית והסדרה צפויה לחזור גם בעונה שביעית. התוכנית מבוססת על פורמט דני שאומץ בארצות הברית וזכה שם להצלחה. יוצרי התוכנית הציגו אותה כ"ניסוי חברתי חדשני". התוכנית מפגישה זוגות שלא הכירו זה את זה, מתוך מאגר גדול יותר של משתתפים פוטנציאלים, ולטענת יוצרי התוכנית הזוגות נבחרים על ידם באופן "מדעי". הצוות שבחר את הזוגות המיועדים בעונה הראשונה כלל את פרופ' אהרון בן-זאב, מומחה בחקר רגשות, ד"ר ליאת יקיר, דוקטור לגנטיקה מולקולרית, ד"ר עירית לוי, פסיכולוגית קלינית וד"ר תלמה כהן, מטפלת זוגית ומשפחתית. בעונה השנייה צוות המומחים הוחלף ברובו והורכב מד"ר יעל דורון, פסיכולוגית ואנליטיקאית קבוצתית, דני פרידלנדר, פסיכולוג קליני מומחה, וד"ר ליאת יקיר, שהשתתפה גם בעונה הראשונה. בעונה 4 יקיר פרשה והוחלפה במעיין בוימן-משיטה. טרם עליית עונה 5 הודיע פרידלנדר כי אינו ממשיך לעונה הבאה ובמקומו בעונה 6 משתתף גלעד הורוביץ. בארבע העונות הראשונות הגיש עידו רוזנבלום את התוכנית. המשתתפים שהגיעו לצילומי התוכנית לא ידעו כי המפגש הראשון עם בן הזוג הפוטנציאלי יהיה מתחת לחופה, בטקס נישואין. שלא כמו בפורמט האמריקאי שבו אכן נישאו הזוגות, בפורמט הישראלי נערך לזוגות טקס סמלי שאינו תקף במדינת ישראל (כלומר לא חתונה כדת משה וישראל), והוא כלל בגדי חתן-כלה, חופה ומסיבת חתונה. לאחר טקס החתונה יוצאים בני הזוג לירח דבש, ואחריו עוברים לגור יחדיו. בתקופה זו ממשיכות מצלמות הסדרה ללוות אותם. בתום 42 ימים על הזוג להחליט האם הם רוצים להמשיך לחיות יחדיו או להיפרד. הפרידה של הזוג לא כרוכה בהסכמי גירושין, מאחר שמדובר בטקס שאינו מחייב את הרשויות. בעונה השלישית השתתפו לראשונה בני זוג בשנות החמישים לחייהם, עבורם הזוגיות בתוכנית מהווה "פרק ב". בעונה החמישית השתתפו לראשונה זוג גאה. בעונה השישית מספר שיא של ארבעה זוגות המשיך להיות בזוגיות לאחר צילום התוכנית. בתחילת העונה מוצגת בחירת הזוגות המשתתפים על ידי צוות המומחים, תוך התייחסות לפן האישי, החברתי, המקצועי ולמשיכה הפוטנציאלית ביניהם. לאחר מכן, המשתתפים מקבלים הודעה כי בעוד זמן קצר הם עתידים להשתתף בתוכנית ולהינשא. בפרקים הראשונים מוצגים טקסי החתונה וההיכרות בין הזוגות, אשר נפגשים לראשונה במעמד החתונה. טקסי החתונה של הזוגות משודרים באופן מדורג. הזוגות יוצאים לאחר החתונה לירח דבש של שלושה ימים בחוץ לארץ. לאחר חזרתם לישראל מתגורר הזוג תחת קורת גג אחת. לאורך התקופה שבה הזוג חי יחד, הוא מצולם במפגשים עם צוות המומחים שדנים איתם בהתפתחות הקשר ביניהם, בקשיים ובפתרונות. לאורך הסדרה מוצגים קטעים בהם מדבר כל אחד מבני הזוג למצלמה ומספר על רגשותיו, וקטעים מצולמים בהם צוות המומחים מנתח את הקשר הנרקם. כמו כן, מוצגות פגישות של הזוגות עם בני משפחותיהם ועם חבריהם, יחד עם בן הזוג המיועד או בלעדיו ואת התגובות השונות שהסיטואציה יוצרת. במהלך העונה מתרחש פרק "מפגש הזוגות" שבו הזוגות המשתתפים נפגשים לראשונה עם הזוגות האחרים. המפגש, המתרחש באתר נופש, מציג את הדינמיקה בין הזוגות ובינם לבין עצמם, תוך שהם משווים לראשונה בין המערכת הזוגיות שלהם לבין מערכות זוגיות אחרות באותה פלטפורמה. בפרק הסיום של העונה מוצגת ההחלטה של בני הזוג האם להמשיך יחד לאחר סיום הצילומים או להפרד. מספר ימים לאחר מכן משודר פרק מעקב, העוסק במה שהתרחש בין הזוגות מרגע סיום הצילומים. תוכנית סיום העונה הראשונה הניבה 24 אחוזי רייטינג שהיו שיא בצפייה מאז פיצולו של ערוץ 2. באופן כללי, התוכנית נחשבת לכזו עם ממוצע הרייטינג הגבוה ביותר, שנה מאז אותו פיצול, עם 20.5 אחוזי רייטינג. תוכנית סיום העונה השנייה חולקה לשני חלקים, כאשר הפרק הראשון הניב 22.8 אחוזי רייטינג. לעומת זאת הפרק השני של סיום העונה הניב 22.5 אחוזי רייטינג. תוכנית סיום העונה השלישית חולקה לשלושה חלקים, כאשר הפרק "ההחלטה", הניב 22.4 אחוזי רייטינג. לעומת זאת הפרק הראשון של "הזוגות היום", ללא השתתפות ניר והגר הניב 22.7 אחוזי רייטינג. הפרק האחרון התמקד במעקב אחר הקשר בין ניר להגר והניב 20.5 אחוזי רייטינג. תוכנית סיום העונה הרביעית חולקה לשני פרקים של החלטת הזוגות, כאשר הפרק הראשון הניב 18.6 אחוזי רייטינג, והפרק השני של הניב 18.7 אחוזי רייטינג. הדס גרופר, עובדת סוציאלית קלינית המתמחה בטיפול זוגי ומשפחתי, טוענת כי התהליך של התגברות על דפוסים שמלווים לפעמים מילדות הוא קשה ואורך שנים. אין שום סיכוי שתוכנית טלוויזיה הנמשכת 42 יום ומלאה במניפולציות רגשיות תוכל לסייע באמת לאנשים לעבור תהליך רגשי מורכב כל כך. למעשה, בכל פעם שנראה שהמשתתפים מנסים להגן על עצמם מהתהליך האומלל אליו נכנסו, מגיעה ההפקה עם מסר שהתגובה הטבעית הזאת היא עדות לאופי הבעייתי שלהם ושהיא פוגעת ב"תהליך" שהם באו לעבור. תחת אצטלה של ניסיון ליצור קירבה, היא שופכת עוד דלק רגשי למדורת הכאב. לדעתה של המטפלת, הקהל הישראלי לא היה משתף פעולה עם תוכנית המצהירה בגלוי שהיא מעוניינת לייצר זמן פרסום מטראומות ומצוקות של אנשים אחרים, ושאין שום סיכוי שיצא מזה משהו ולכן היא מוכרת תקווה שקרית בעטיפה של חופה. חתונה ממבט ראשון, ברשת החברתית פייסבוק חתונה ממבט ראשון, ברשת החברתית אינסטגרם "חתונה ממבט ראשון", במסד הנתונים הקולנועיים IMDb (באנגלית) "חתונה ממבט ראשון", במיזם "אישים" לתיעוד היצירה הישראלית דני פרידלנדר דף אישי באתר פסיכולוגיה עברית יעל דורון דף אישי באתר פסיכולוגיה עברית אור נוף, הדס בשן, "חתונה ממבט ראשון": רומנטית על אמת או צינית ומזויפת?, באתר מגזין את, 21 בנובמבר 2017 מיתר שליידר פוטשניק‏, "חתונה ממבט ראשון": הניסוי הצליח, האהבה מתה, באתר וואלה, 17 בינואר 2018 תמי ממיסטבלוב, ‏הסיבה בגללה הזוגות נפרדים נחשפת: ב"חתונה ממבט ראשון" מעולם לא היה "קשר" אמיתי, באתר מעריב אונליין, 24 בינואר 2018 נדב מנוחין‏, חתן, כלה ותחושת הקלה: "חתונה ממבט ראשון" היא אסקפיזם שקשה לעמוד בפניו, באתר וואלה, 11 במרץ 2019 סמדר שילוני, "חתונה ממבט ראשון 2": ערימת קלישאות מצולמת היטב, באתר ynet, 11 במרץ 2019 קארין ארד‏, חור הצצה עשוי זהב טהור: סוד ההצלחה של "חתונה ממבט ראשון", באתר וואלה, 9 באפריל 2019 קארין ארד‏, כמו באגדות: מה הפך את העונה השנייה של "חתונה ממבט ראשון" למושלמת כל כך, באתר וואלה, 24 ביוני 2019 שלזינגר, א. עמית, י., ריאליטי או ניסוי מדעי? בין "חתונה ממבט ראשון" לניסוי הכלא של זימברדו, באתר פסיכולוגיה עברית, ‏2019 כאילו הקונספט לא מטורלל מספיק, "חתונה ממבט ראשון" חזרה ושולבה עם "הרווק", באתר וואלה, 14 ביולי 2021 הילו גלזר, גרמתי לכם להתמכר לריאליטי. מבחינתי זו סגירת חשבון, באתר הארץ, 2 בספטמבר 2021 אילן קפרוב‏, יחסינו לאן: הפאתוס והמריחה מדכאים את הפוטנציאל של "חתונה ממבט ראשון", באתר וואלה, 30 באוקטובר 2017 איתי זיו, "חתונה ממבט ראשון": אתם לא נשואים עד שלא התחתנתם מול מצלמות הטלוויזיה, באתר הארץ, 30 באוקטובר 2017 שני קורן, ‏ביחד או לא? זה מה שקורה עם הזוגות היום, באתר ‏מאקו‏, 11 בספטמבר 2023 ערן סויסה, "חתונה ממבט ראשון": שיא רייטינג מאז הפיצול, באתר ישראל היום, 17 בינואר 2018 ערן סויסה, שנה לפיצול ערוץ 2: "כולם הפסידו, ובגדול", באתר ישראל היום, 31 באוקטובר 2018 אלכסנדר כץ, שיא ל'חתונה ממבט ראשון'; 7.8% לפרידה של קוטלר מ'המגזין', באתר אייס, 23 ביוני 2019 איתי פת-יה, רייטינג סופ"ש: פרק ההחלטה של 'חתונה' מנצח בפער - איזה מספרים הביא?, באתר אייס, 7 ביוני 2020 שרון טל, רייטינג: האם פרק חשיפת הזוגות בחתונה ממבט ראשון הביא ניצחון על הישרדות VIP?, באתר אייס, 10 ביוני 2020 אילן שניג, חתונה ממבט ראשון והישרדות VIP ראש בראש – מי הביאה את הניצחון?, באתר אייס, 14 ביוני 2020 רייטינג: ההכרעות בחתונמי מול אקס פקטור, במה צפיתם אתמול?, באתר אייס, 24 בנובמבר 2021 רייטינג: גיא פינס מתפוצץ, מה עשתה חתונמי בפרק הסיום?, באתר אייס, 28 בנובמבר 2021 בר זגה, שירי ולירן מ"חתונה ממבט ראשון" נפרדים, במדור "פנאי פלוס" באתר ynet‏, 13 ביוני 2020 ורד פוליאק, ‏"אני בזוגיות אוהבת כבר שמונה חודשים, אנחנו גרים ביחד", באתר ‏מאקו‏, 27 בנובמבר 2021 אילי פארי, ‏לא כלה של אף אחד, באתר ‏מאקו‏, 2 בדצמבר 2021 יפעת הללי אברהם, ‏אחרי שנפרדו: עינת ולירון צפו בפרק ביחד, באתר ‏מאקו‏, 24 בנובמבר 2021 לילך מרקוביץ', ‏מאי שכטר ומשה יחזקאל מ"חתונמי" חושפים את השם שבחרו לבנם התינוק, באתר ‏מאקו‏, 15 בפברואר 2024 הדס גרופר, "חתונה ממבט ראשון" מסוכנת למשתתפים וגם לצופים, באתר הארץ, 19 במאי 2020